text: KIF-legende tager en sæson mere i KIF Kolding København
  19 juni 2017 kl. 12.02
  Det har længe været usikkert, hvorvidt Bo Spellerberg fortsætter i KIF-trøjen. Mandag bekræfter klubben på sin hjemmeside, at han forlænger kontrakten. 
  Når KIF Kolding København-fansene igen skal se håndbold i Kolding i den kommende sæson, så bliver det med publikumsfavoritten Bo Spellerberg på banen.
  Bagspilleren har sat sin underskrift på en forlængelse med håndboldklubben. Der er mulighed for en forlængelse af kontrakten yderligere et år. 
  - Vi i KIF Kolding København er naturligvis glade for, at én af de mest vindende håndboldspillere i danmarkshistorien vælger at fortsætte hos os, siger Lasse Boesen, sportschef i KIF Kolding København, på klubbens hjemmeside.
  Bagspilleren har været i klubben i over 15 år, men KIF og Bo Spellerberg er altså ikke færdige med hinanden endnu.
  Lasse Boesen, sportschef, KIF Kolding København: "Hans betydning for klubben, for Kolding og for dansk håndbold er uvurderlig."
  - Hans betydning for klubben, for Kolding og for dansk håndbold er uvurderlig, så vi glæder os over, at Bo også trækker KIF-trøjen overhovedet i næste sæson, siger Lasse Boesen.
  Klubben skriver også, at målmanden Marcus Cleverly samt stregspiller Cyril Viudes har forlænget deres kontrakter.
  